
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτη¬ 
ρίου του 12ου Δημοτικού Σχολείου Γλυφάδας. 1 

Επανακαθορισμός των ορίων του Αιγιαλού και δημιουργία ζώνης 
στη θέση «Πάνιτσα» Κοινότητας Αγίου Ανδρέα Ν. Αρκαδίας. 2 
Κήρυξη ως αναδασωτέας έκτασης 38 στρεμμάτων, στη θέση Περι¬ 
βόλια της Κοινότητας Βλαχοκερασιάς του Νομού Αρκαδίας. . 3 
Κήρυξη αναδασωτέας έκτασης 10,724 στρεμμάτων στη θέση 

«Ασπρόζες» περιφ. Δήμου Δελβινακίου, Ν. Ιωαννίνων.4 

Κήρυξη ως αναδασωτέας εκτάσεως 402 τετρ. μέτρων στη θέση 
Σκόπια της Κοινότητας Μαλεσίνας του Νομού Φθιώτιδος. . . 5 
Απαλλοτρίωση τμήματος ακινήτου για επέκταση Νεκροταφείου Αγ. 


Παντελεήμονος Δήμου Καρύστου Ν. Εύβοιας. 6 

Αναγκαστική απαλλοτρίωση ακινήτου στη θέση ΚΟΡΑΚΙ περιφέ¬ 
ρειας Δήμου Άνω Σύρου Ν. Κυκλάδων. 7 


ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί 
με το εγκριμένο ρυμοτομικό σχέδιο του Δήμου Περιστεριού 
' για τη διεύρυνση της Λεωφ. θηβών στη συμβολή της με 
τη Λεωφ. Αθηνών (Καβάλας) σύμφωνα με τις ενδείξεις της 


πράξης αναλογισμού 20/86. 8 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π. 2870/770 (1) 


Αναγκαστική απαλλοτρίωση έκτασης για την ανέγερση διδακτηρίου 
του 12ου Δημοτικού Σχολείου Γλυφάδας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β.Δ. 139/1971 «περί της 
αρμοδιότητας των νομαρχών προς κήρυξιν αναγκαστικών τινων απαλλοτρι¬ 
ώσεων». 


2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων», σε συνδυασμό με τις διατάξεις του νόμου 
513/1976. 

3. Το από 7.4.87 απόσπασμα πρακτικού από τη συνεδρίαση με αριθμό 
1577 του Διοικητικού Συμβουλίου του Οργανισμού Σχολικών Κτιρίων. 

4. Το από 29.1.87 πρακτικό καταλληλότητας της απαλλοτριούμε- 
νης έκτασης, που καταρτίστηκε από την κατά νόμο επιτροπή. 

5. Την Η/1022/16.2.87 κοινή απόφαση του Πρωθυπουργού και 
του Υπουργού Εθνικής Παιδείας και θρησκευμάτων (ΦΕΚ 84/1987 
τ. Β'), σχετικά με τις αρμοδιότητες του Υφυπουργού Εθνικής Παιδείας 
και θρησκευμάτων, αποφασίζουμε: 

Κηρύσσουμε την αναγκαστική απαλλοτρίωση, για λόγους δημό¬ 
σιας ωφέλειας και ειδικότερα για την ανέγερση διδακτηρίου του 
12ου Δημοτικού Σχολείου Γλυφάδας, έκτασης συνολικού εμβαδού 
δ.ΙδΟμ 2 που βρίσκεται στη συμβολή των οδών Ελευθέρου Ανθρώ¬ 
που - Άθωνος και Ρωμυλίας στην περιοχή Τερψιθέας του Δήμου 
Γλυφάδας Νομού Αττικής και εικονίζεται με κλίμακα 1:500 και 
με τα στοιχεία Α- Β- Γ- Δ- Ε- Ζ- Η- θ- I- Κ- Α στο από Μάρτιο 
1987 κτηματολογικό διάγραμμα- πίνακα του μηχανικού Γεωρ¬ 
γίου Μακρή το οποίο έχει θεωρήσει για τη Διεύθυνση Γηπέδων 
του ΟΣΚ ο Γεώργιος Μορφόπουλος. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: Άγγελος Μήλιος, Νικόλαος Γκίνης κ.λπ. 

Η απαλλοτρίωση κηρύσσεται υπέρ και με δαπάνη του Οργανισμού Σχολι¬ 
κών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Μαΐου 1987 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜ. ΤΣΟΒΟΛΑΣ ΓΙΑΝΝΗΣ ΚΩΝΣΤΑΝΤΙΝΙΔΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3080 (2) 

Επανακαθορισμός των ορίων του Αιγιαλού και δημιουργία ζώνης στη 
θέση «Πάνιτσα» Κοινότητοις Αγίου Ανδρέα Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας» όπως τροποποιήθηκαν 
και συμπληρώθηκαν με τις διατάξεις: 

α) Του άρθρου 13 του Ν. 1078/1980 και β) του άρθρου 23 του Νόμου 
1337/1983. 

2. Τις διατάξεις της παραγράφου 9 του άρθρου 1 του-Κεφαλαίου 
Β’ της 0.208/181/26.4.1982 (ΦΕΚ 214/26.4.1982 Τεύχος Β’) 
κοινής αποφάσεως των Τπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και Απο¬ 
φασιστικής αρμοδιότητας του Υπουργείου Οικονομικών». 

3. Τη 10.704/24.11.1981 απόφασή μας (ΦΕΚ 111/19.2.1982 
Τεύχος Δ') Περί καθορισμού ορίων αιγιαλού και παραλίας προ της ιδιοκτη¬ 
σίας Αφών Κουλεντιανού στη θέση «Πάνιτσα» Αγίου Ανδρέα Κυνουρίας. 

4. Την από 15.5.1985 έκθεση της επιτροπής «καθορισμού των ορίων 
του αιγιαλού και παραλίας και θέσεων αμμοληψίας» που καθόρισε τα 
όρια του αιγιαλού και της παραλίας στη θέση «Πάνιτσα» Κοινότητας 
Αγίου Ανδρέα Νομού Αρκαδίας και το από 20.6.1980 με κλίμακα 
1:500 τοπογραφικό διάγραμμα του συντάξαντος μηχανικού Ν. Τούμπα 
που θεωρήθηκε από τη Δ/νση Τεχνικών Υπηρεσιών Νομού Αρκαδίας 
και συνοδεύει την έκθεση της προαναφερομένης Επιτροπής. 

5. Την σύμφωνη γνώμη του Γενικού Επιτελείου Ναυτικού που διατυ¬ 
πώθηκε στο Αριθ. Φ. 187.2/100/87/24.3.1987 έγγραφό του. 

6. Τις διατάξεις του άρθρου 1 της παραγρ. 1 του Ν. 3200/1955 
(ΦΕΚ 97/Α/1955) «περί διοικητικής αιφκεντρώσεως» (σε συνδυασμό 
με τις διατάξεις του από 28.6.1985 Β. Δ/τος «περί εξαιρέσεως από 
της κατά το άρθρο 1 πάραγρ. 1 του Ν. 3200/1955 αρμοδιότητος 
των Νομαρχών αντικειμένων τινων αρμοδιότητος του Υπουργείου Οι¬ 
κονομικών» του Β.Δ. 704/1970 και του άρθρου 1 παραγ. 5 του Π.Δ. 
71/25.2.1984 σχετικά με τη μεταβίβαση αρμοδιοτήτων του Υπουρ¬ 
γού Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

1. Επικυρώνουμε την από 15.5.1985 Έκθεση της Επιτροπής 
επανακαθορισμού των ορίων του αιγιαλού και παραλίας και θέ¬ 
σεων αμμοληψίας καθώς και το από 20.6.1980 με κλίμακα 
1:500 τοπογραφικό διάγραμμα που τη συνοδεύει, το οποίο συντά¬ 
χθηκε από τον τοπογράφο μηχανικό Ν. Τούμπα και θεωρήθηκε 
από τη Δ/νση Τεχνικών Υπηρεσιών Νομού Αρκαδίας, επί του 
οποίου η πιο πάνω Επιτροπή με κόκκινη γραμμή καθόρισε τα όρια 
του Αιγιαλού στη θέση «Πάνιτσα» Αγίου Ανδρέα και με κίτρινη 
γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα που 
αναφέραμε, να δημοσιευθούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Νόμου 1078/1983. 

Τρίπολη, 27 Απριλίου 1987 
Ο Νομάρχης 
ΓΡΗΓ. ΝΙΩΤΗΣ 


Έκθεση της επιτροπής επανακαθορισμού των ορίων Αιγιαλού και 
παραλίας (Άρθρου 74 ΠΔ 636/77). 

Για τον επανακαθορισμό των ορίων Αιγιοιλού στην θέση Πάνιτσα 
' Ορμου Κρυονερίου της Επαρχίας Κυνουρίας του Νομού Αρκαδίας. 

Στο Παράλιο Άστρος την 15.5.85 οι υπογεγραμμένοι: 

1) Παλαιολόγος Μπούσμουρας Οίκον. Έφορος Παραλίου Άστρους- 
Πρόεδρος. 

2) Γεώργιος Δημόπουλος Τοπογράφος Μηχ/κός με 4ο Β. Ανα¬ 
πληρωτής Δ/ντού Τεχν. Υπηρεσιών. 

3) Σωτήριος Δεμάγκος Λιμενάρχης Λ. Ναυπλίου Μέλος. 

Αποτελούντες την επιτροπή Καθορισμού των ορίων αιγιαλού 
σύμφωνα με το άρθρο 74 του Π.Δ. 636/77 και την υπ’ αριθ. 
1856/18.4.84 Απόφαση Νομάρχου (παραγρ. 1 Άρθρο 63 του 
Π.Δ. 636/77) συνήλθαμε κατόπιν της υπ’ αριθ. 66/1985 εντολής 
του Προέδρου αυτής και μεταβήκαμε στην προαναφερομένη πε- 
ριοχή την 15.5.85. Λαβόντες υπόψη: 

1) Την υπ’ αριθ. 8718/10.1.85 Διαταγή της Νομαρχίας Αρκα¬ 
δίας με την οποία ζητά τον επανακαθορισμό της οριογρ. αιγιαλού 
στην συγκεκριμένη θέση, και την ακόλουθη απόφαση (1409/85) 
της Οικονομικής Εφορίας Παραλίας Άστρους, καθώς και το γεγο¬ 
νός ότι στον αρχικό καθορισμό είχαν ανακριβώς αποτυπωθεί στο 
σχετικό διάγραμμα υπάρχοντα κτίσματα. 

2) Το υπό τον Νικολάου Τούμπα Πολ. Μηχ/κού ιδιώτη Μελετητή 
συνταχθέν και θεωρηθέν τοπ. διάγραμμα καθώς διορθώθηκε) σε μία πινα¬ 
κίδα υπό κλίμακα 1:500 σύμφωνα με το άρθρο 20 του Ν. 719/77. 

3) Τις διατάξεις του ΑΝ 2344/40 καθώς αυτός τροποποιήθηκε και 
ισχύει σήμερα. 

4) Την εκ της επιτόπιας μετάβασης αχηματισθείσα αντίληψη περί πλά¬ 
τους της βρέχόμενης ζώνης της ξηράς και λοιπών συναφών στοιχείων ήτοι: 

α) την Μορφολογία της περιοχής. 

β) Την κατάσταση της ακτής. 

γ) Την κατάσταση του θαλασσίου χώρου. 

6) Την μη ύπαρξη θαλασσίων ρευμάτων και παλιρροιών. 

ε) Τις επικρατούσες καιρικές συνθήκες. 

στ) Την μορφολογία της ακτής (απόκρημνος) και την ανάγκη για 
την ύπαρξη παραλίας μεγαλυτέρας των 10,0 μ. πλάτους για την 
εξυπηρέτηση των ειδικών αναγκών της περιοχής, αποφασίζουμε: 

Καθορίζουμε επί του ως άνω τοπογραφικού Διαγράμματος: 

α) Την οριογραμμή του αιγιαλού με κόκκινη συνεχή πολυγωνική γραμ¬ 
μή: 1-14 της οποίας οι κορυφές εξασφαλίζονται από σταθερά σημεία. 

β) Την οριογραμμή παραλίας με συνεχή κίτρινη πολυγωνική γραμ¬ 
μή: 1’- 16’ της οποίας οι κορυφές εξασφαλίζονται από την οριο¬ 
γραμμή του αιγιαλού και σταθερά σημεία. 

Ο Πρόεδρος Τα Μέλη 

ΠΑΛΑΙΟΛΟΓΟΣ Κ. ΜΠΟΥΣΜΠΟΥΡΑΣ ΓΕΩΡ. ΔΗΜΟΠΟΥΛΟΣ 

ΣΩΤΗΡΙΟΣ ΔΕΜΑΓΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 962 (4) 

Κήρυξη αναδασωτέου; έκτασης 10,724 στρεμμάτων στη θέση «Ασπρό- 
ζες» περιφ. Δήμου Δελβινακίου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δοιαών κ.λπ.» 
κοα ειδικότερα: 

α) Του άρθρου 41 παρ. 1 β) του άρθρου 38 παρ. 1. 

4. Τις δ/γές του Τπουργείόυ Γεωργίας: 

α) 160.417/1180/8.7.80 β) 182.447/3049/24.9.80. 

5. Την αριθ. 2222/21.4.1987 πρόταση του Δασαρχείου Ιωαννίνων 
με την οποία προτείνει να κηρυχθεί αναδασωτέα δημόσια δασική έκταση 
10,724 στρεμμάτων γιατί εκχερσώθηκε παράνομα, αποφασίζουμε: 

Κηρύσσουμε αναδασωτέα, με σκοπό να επανελθεί στην προτέρα της 
κατάσταση με φυσική αναγέννηση, τη δημόσια δασική έκταση εμβαδού 


δέκα στρεμμάτων και επτακοσίων είκοσι τεσσάρων τετ.μέτρων (10,724) 
ατρεμ. που βρίσκεται στη θέση «Ασπρόζες» περιφ. Δήμου Δελβινακίου. 

Προσδιορίζεται από τα στοιχεία 1, 2, 3, 4, 5, 6, 7, 8, 9, 10, 11, 
12, 13, 14, 15, 16, 17, 18, 19, 20, 21, 22 και 1 και έχει όρια: 

Ανατολικά: Με δημόσια δασική έκταση. 

Δυτικά: Με Βύθισμα- δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 28 Απριλίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

Κηρύσσουμε αναδασωτέα, με σκοπό την επαναδημιουργία της δασι¬ 
κής βλαστήσεως που καταστράφηκε από παράνομη εκχέρσωση και 
θα επιτευχθεί με φυσική αναγέννηση και τη διατήρηση του χαρακτήρα 
του δάσους, ώστε να αποκλεισθεί η διάθεση αυτής για άλλο σκοπό, 
τη δημόσια έκταση των τετρακοσίων δυο (402) τετραγωνικών μέτρων 
που βρίσκεται στη θέση Σκύπια της Κοινότητας Μαλεσίνας του Νομού 
Φθιώτιδος και προσδιορίζεται από τα στοιχεία Α, Β, Γ, Δ, Α, όπως 
φαίνονται στο συνημμένο διάγραμμα, το οποίο αποτελεί αναπόσπαστο 
μέρος της αποφάσεως αυτής και έχει όρια: 

Ανατολικά: Με αγροτικό δρόμο. 

Δυτικά: Με ελαιοπερίβολο κατεχόμενο από τον Ιωάννη Γ.Κατσάρα. 

Βόρεια: Με δημόσιο δάσος πεύκης. 

Νότια: Με ελαιοπερίβολο κατεχόμενο από Ιωάννη Γ. Κατσάρα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 24 Απριλίου 1987 
Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 


£<//(Λμ/ /'* 

Αριθ. 1.097 (5) 

• - 

Κήρυξη ως αναδασωτέας εκτάσεως 402 τετρ. μέτρων στη θέση Σκύπια 
της Κοινότητας Μαλεσίνας του Νομού Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
Τ Εχοντας υπόψη: 

1) Τις διατάξεις του άρθρου 111 παρ. 3 του Συντάγματος. 

2) Τις περί Διοικητικής αποκεντρώσεως διατάξεις. 

3) Τις διατάξεις του Νόμου 998/79 «περί προστασίας δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παράγραφος 1 και 3. 
β) του άρθρου 38 παράγραφος 1. 

4) Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5) Την αριθ. 887/15.4.87 πρόταση του Δασαρχείου Αταλάντης 
περί κηρύξεως αναδασωτέας της αναφερομένης στο θέμα εκτάσεως. 

6) Την αριθ. 22961/85 απόφαση Νομάρχη Φθ/δος «περί παραχω- 
ρήσεως αρμοδιοτήτων κ.λπ.», αποφασίζουμε: 


^Μΰφ/ΐιο 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 733 (6) 

Απαλλοτρίωση Τμήματος ακινήτου για επέκταση Νεκροταφείου Αγ. 

Παντελεήμονος Δήμου Καρύστου Ν. Εύβοιας. 

Ο ΔΗΜΑΡΧΟΣ ΚΑΡΥΣΤΟΥ 

Με τη 48/18.3.85 απόφαση του Δημοτικού Συμβουλίου Καρύ¬ 
στου απαλλοτριώνονται 1018μ ζ του τμήματος του ακινήτου, ιδιο¬ 
κτησίας κληρονόμων Γουναροπούλου που βρίσκεται στην Π. Χώρα 
ανατολικά του υπάρχοντιος Νεκροταφείου του Αγίου Παντελεήμο¬ 
νος για να επεκταθεί το ύπαρχον Νεκροταφείο και να εξυπηρετήσει 
τις ανάγκες της γύρω περιοχής. 

Ο Δήμαρχος 

ΓΕΩΡΓΙΟΣ ΤΣΟΛΑΚΗΣ 

-φ- 

Αριθ. 710 (7) 

Αναγκαστική απαλλοτρίωση ακινήτου στη θέση ΚΟΡΑΚΙ περιφέρειας 
Δήμου Άνω Σύρου Ν. Κυκλάδων. 

Ο ΔΗΜΑΡΧΟΣ ΑΝΩ ΣΥΡΟΥ ΚΥΚΛΑΔΩΝ 

Με την 27/1987 απόφαση του Δημοτικού Συμβουλίου Δήμου 
Άνω Σύρου- Ν. Κυκλάδων, η οποία λήφθηκε κατά πλειοψηφία, 
κηρύσσεται αναγκαστική απαλλοτρίωση τμήματος "ακινήτου 111. 
087 τετ. μέτρων, ιδιοκτησίας Σιγάλα Ιωσήφ του Σάντου και της 
Ειρήνης, κατοίκου Άνω Σύρου, που βρίσκεται στη θέση «ΚΟΡΑΚΙ» 
- Απάνω Μεριάς, περιφέρειας Δήμου Άνω Σύρου, δια τη διαμόρ¬ 
φωση του ακινήτου αυτού σε χώρο απόρριψης των απορριμμάτων 
των Δήμων Άνω Σύρου και Ερμούπολης, όπως εμφανίζεται στο 
σχετικό τοπογραφικό διάγραμμα. 

Η παραπάνω απαλλοτρίωση γίνεται υπέρ του Δήμου ' Ανω Σύ¬ 
ρου και η αποζημίωση θα καταβληθεί στο δικαιούχο σύμφωνα με 
τις διατάξεις του Ν.Δ. 797/1971, χωρίς να αποκλείεται και ο 
καθορισμός αυτής με συμβιβασμό. 

Η περίληψη αυτή να δημοσιευθεί στην Εφημερίδα της Κυβερνήσεως. 

Άνω Σύρος, 31 Μαρτίου 1987 
Ο Δήμαρχος 
ΓΙΩΡΓΟΣ ΠΑΠΙΤΣΗΣ 


ΑΝΑΚΟΙΝΩΣΕΙΣ 

Αριθ. Α1γ/0/10569 (8) 

Παρακατάθεση αποζημίωσης ακινήτων που έχουν ρυμοτομηθεί με το 
εγκριμένο ρυμοτομικό σχέδιο του Δήμου Περιστεριού για τη διεύρυνση 
της Λεωφ. θηβών στη συμβολή της με τη Λεωφ. Αθηνών (Καβάλας) 
σύμφωνα με τις ενδείξεις της πράξης (αναλογισμού 20/86. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

’ Εχοντας υπόψη: 

1) Τις διατάξεις του ν.δ. 17.7.1923 «περί σχεδίων πόλεων, κωμών 
και συνοικισμών του Κράτους και οικοδομής αυτών» (ΦΕΚ 228/16.8. 
1923 τ.Α'). 

2) Τις διατάξεις του ν.δ. 797/-71 «Περί αναγκαστικών Απαλλοτρι¬ 
ώσεων» (ΦΕΚ 1/1.1.1971 τ. Α'). 

3) Την εξουσιοδοτική απόφαση του Υπουργού ΠΕΧΩΔΕ ΕΔ- 
2α/01/159/Φ.2.2.1/16.12.1966 (ΦΕΚ 884/17.12.1986 τ. Β"). 

4) Τον πίνακα παρακατάθεσης της αποζημίωσης που καθορί¬ 
στηκε με την απόφαση 1135/4.11.1986 του Μονομελούς Πρωτο¬ 
δικείου Αθηνών για ακίνητα που ρυμοτομήθηκαν με το εγκριμένο 
ρυμοτομικό σχέδιο του Δήμου Περιστεριού για τη διεύρυνση της 
Λεωφ. Θηβών στη συμβολή της με τη Λεωφ. Αθηνών (Καβάλας), 
σύμφωνα με τις ενδείξεις της πράξης αναλογισμού 20/86 ειδο¬ 
ποιούμε τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα, που έχουν ρυμοτομηθεί όπως σημειώ¬ 
νονται στα στοιχεία προδικασίας του άρθρου 5 του ν. 653/77, ότι 
η αποζημίωση για τα ακίνητα αυτά έχει κατατεθεί στο Ταμείο 
Παρακαταθηκών και Δανείων ύστερα από το συμψηφισμό δικαιωμάτων 
και υποχρεώσεων που προβλέπει το άρθρο 6 του ν. 5269/31 και με 
την έκδοση του γραμματίου παρακαταθήκης 854128/24.4.87 για 
συνολικό ποσό 5.947.800 δρχ. 

Η αποζημίωση θα αποδοθεί στα πρόσωπα που θα αναγνωρισθούν 
δικαιούχοι με τη νόμιμη διαδικασία. 

Αθήνα, 30 Απριλίου 1987 
Με εντολή Υπουργού 
Ο Τμηματάρχης Δίγ 
ΜΑΝΩΛΗΣ ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


